|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за културу,**  **јавно информисање и**  **односе с верским заједницама**  Булевар Михајла Пупина 16, 21000 Нови Сад  Т: +381 21 487 48 72  [tamara.benc@vojvodina.gov.rs](mailto:tamara.benc@vojvodina.gov.rs) | |
|  | БРОЈ: 000057373 2024 80252 001 000 000 001  Датум: 18. јануар 2024. године |  |

На основу члана 76. Закона о култури („Службени гласник РС‟, бр. 72/09, 13/16, 30/16-испр., 6/20, 47/21, 78/21 И 76/23), члана 41. став 1. тачка 1. Закона о утврђивању надлежности Аутономне Покрајине Војводине („Службени гласник РС”, бр. 99/09, 67/12 - Oдлука УС, 18/20-др. закон и 111/21-др. закон), члана 11.  Покрајинске скупштинске одлуке о буџету АП Војводине за 2024. годину („Службени лист АП Војводине‟, бр. 45/23), члана 15. и 24. став 2. Покрајинске скупштинске одлуке о покрајинској управи („Службени лист АП Војводине‟, бр. 37/14, 54/14 – др. одлука, 37/16, 29/17, 24/19, 66/20 и 38/21), у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник РС‟, бр. 105/16 и 112/17), Покрајински секретаријат за културу, јавно информисање и односе с верским заједницама

**расписује**

КОНКУРС

**за суфинансирање набавке књига и других публикација, за јавне општинске и градске библиотеке у АП Војводини у 2024. години**

Покрајински секретаријат за културу, јавно информисање и односе с верским заједницама ће у 2024. години суфинансирати набавку књига и друге публикације, за потребе јавних општинских и градских библиотека у АП Војводини, чији су оснивачи јединице локалне самоуправе на територији АП Војводине, с циљем попуњавања библиотечких фондова јавних библиотека у Војводини, у износу од **5.000,000.00 динара,** по класификацији корисника 4632 – капитални трансфери осталим нивоима власти.

# I ОПШТИ УСЛОВИ KОНКУРСА

1. На Конкурсу **могу да учествују искључиво јавне општинске и градске библиотеке чији су оснивачи јединице локалне самоуправе и које су регистроване на подручју АП Војводине** (индиректни корисници средстава буџета општина и градова на територији АП Војводине).
2. Пријавa на Kонкурс подноси се на обрасцу ***Пријаве за суфинансирање набавке књига и других публикација за јавне општинске и градске библиотеке у АП Војводини у 2024. години,*** која се може преузетиса интернет страници Секретаријата: [**www.kultura.vojvodina.gov.rs**](http://www.kultura.vojvodina.gov.rs)**.**

**Уз Пријаву се обавезно подноси и пратећа документација наведена у Пријави (део II – ОБАВЕЗНИ ПРИЛОЗИ).**

За тачност података унетих у Пријавуодговара Подносилац пријаве.

1. **Рок за подношење Пријаве** на Конкурс је 30 дана од дана објављивања у дневном листу **„Дневник“**, **односно од 19. јануара 2024. до 19. фебруара 2024. године.**

**До наведеног рока,** подносилац је дужан да образац сваке Пријаве која се доставља поштом или лично**, пошаље и путем електронскe поште на адресу:**

**nabavkaknjigabiblioteke@gmail.com**

1. Пријава се подноси лично **у 1 (једном) потписаном и овереном примерку**, предајом писарници покрајинских органа управе (зграда Покрајинске владе у Новом Саду) или се упућују поштом на адресу:

**Покрајински секретаријат за културу,**

**jавно информисање и односе с верским заједницама**

**21 000 Нови Сад, Булевар Михајла Пупина 16**

*(Конкурс за суфинансирање набавке књига и других публикација за јавне општинске и градске библиотеке у АП Војводини у 2024. години)*

1. Секретаријат задржава право да од подносиоца који су благовремено поднели пријаве, по потреби, затражи додатну документацију и информације.
2. Пријавe које се доставе након наведеног рока, пријаве са непотпуном документацијом, пријаве послате путем факса или искључиво електронске поште, непотписане и неоверене пријаве, као и пријаве корисника којима је Секретаријат током 2023. године доделио средства на име финансирања или суфинансирања пројеката и програма у култури, а који нису поднели извештај о њиховој реализацији у предвиђеном року неће се узимати у разматрање.

Подносилац пријаве губи право учешћа на овом конкурсу, као и на конкурсима које Секретаријат распише наредне године, уколико се утврди да је у пријави навео нетачне и неверодостојне податке.

1. Додатне информације о Конкурсу могу се добити у Секретаријату на телефон број 021/487-4872, контакт особа Тамара Бенц, e-mail: tamara.benc@vojvodina.gov.rs.
2. Пријаве приспеле на Конкурс, разматра и стручно образлаже конкурсна комисија коју образује Секретаријат, на основу чега покрајински секретар за културу, јавно информисање и односе с верским заједницама доноси решење о распоређивању средстава, које је коначно и које се објављује на званичној интернет страници Секретаријата www.kultura.vojvodina.gov.rs.
3. Пријаве на конкурс подносе се на посебном пријавном обрасцу који је саставни део конкурсне документације, а који се објављује на званичној интернет страници органа који расписује конкурс.

Под потпуном пријавом подразумева се:

* уредно попуњен и оверен образац пријаве;
* детаљни опис пројекта;
* детаљно разрађен буџет пројекта;
* подаци о стручним, односно уметничким капацитетима подносиоца, односно реализатора пројекта;
* као и други документи наведени у тексту конкурса.

**10**. Непотпуне и неблаговремене пријаве, као и пријаве које нису у складу са условима јавног конкурса не разматрају се.

**11**. Пријаве и приложена документација не враћају се подносиоцима.

**II КРИТЕРИЈУМИ ЗА ДОДЕЛУ СРЕДСТАВА**

Расподела средстaва за набавку књига и других публикација, вршиће се, у складу с *Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе* („Сл. гласник РС‟ бр. 105/2016, 112/2017), која је истакнута на интернет страници Секретаријата, **пропорционално броју активних чланова јавне општинске или градске библиотеке у односу на укупан број становника те општине или града, а у складу са висином средстава планираних за Конкурс.**

ПОКРАЈИНСКИ СЕКРЕТАР

**Драгана Милошевић, с.р.**